


[image: ]

PASVALIO RAJONO SAVIVALDYBĖS ADMINISTRACIJOS 
DIREKTORIUS

ĮSAKYMAS
DĖL MOKINIŲ NEMOKAMAM MAITINIMUI SKIRTIEMS PRODUKTAMS ĮSIGYTI SKIRIAMŲ LĖŠŲ DYDŽIO NUSTATYMO

2024 m. gruodžio 31 d.  Nr. DV-549 
Pasvalys

Vadovaudamasis Lietuvos Respublikos vietos savivaldos įstatymo 34 straipsnio 1 dalimi, Lietuvos Respublikos socialinės paramos mokiniams įstatymo 7 straipsniu, 15 straipsnio 3 dalies 1 punktu, vykdydamas Pusryčių, pietų ir pavakarių patiekalų gamybai reikalingų produktų rinkinių sąrašą pagal mokinių amžiaus grupes, patvirtintą Lietuvos Respublikos sveikatos apsaugos ministro 2010 m. spalio 4 d. įsakymu Nr. V-877 „Dėl Pusryčių, pietų ir pavakarių patiekalų gamybai reikalingų produktų rinkinių sąrašo pagal mokinių amžiaus grupes patvirtinimo“ (Lietuvos Respublikos sveikatos apsaugos ministro 2019 m. birželio 13 d. įsakymo Nr. V-706 redakcija), Lietuvos Respublikos sveikatos apsaugos ministro 2024 m. gruodžio 23 d. įsakymą Nr. V-1445 „Dėl mokinių nemokamam maitinimui skirtiems produktams įsigyti skiriamų vienai dienai vienam mokiniui lėšų dydžio nustatymo“, įgyvendindamas Socialinės paramos mokiniams teikimo Pasvalio rajono savivaldybėje tvarkos aprašo, patvirtinto Pasvalio rajono savivaldybės tarybos 2019 m. birželio 26 d. sprendimu Nr. T1-126 „Dėl Socialinės paramos mokiniams teikimo Pasvalio rajono savivaldybėje tvarkos aprašo patvirtinimo“ (su visais aktualiais pakeitimais), 44 punktą, vykdydamas Pasvalio rajono savivaldybės mero 2024 m. gruodžio 5 d. potvarkį Nr. MA-151 „Dėl Povilo Balčiūno kasmetinių atostogų perkėlimo“ (su visais aktualiais pakeitimais):
1. Nustatau mokinių nemokam maitinimui skirtiems produktams įsigyti skiriamų lėšų dydį (įskaitant prekių pridėtinės vertės mokestį) vienai dienai vienam mokiniui Pasvalio rajono savivaldybės švietimo įstaigose:
1.1. pusryčiams ar pavakariams: 
1.1.1. priešmokyklinio ugdymo grupių ir 1–4 klasių mokiniams – 1,55 Eur;
1.1.2. 5–12 klasių mokiniams – 1,80 Eur;
1.2. pietums:
1.2.1. priešmokyklinio ugdymo grupių ir 1–4 klasių mokiniams – 3,05 Eur;
1.2.2. 5–12 klasių mokiniams – 3,30 Eur;
1.3. mokyklų organizuojamose vasaros poilsio stovyklose (pusryčiams, pietums, pavakariams): 
1.3.1. priešmokyklinio ugdymo grupių ir 1–4 klasių mokiniams – 6,50 Eur;
1.3.2. 5–12 klasių mokiniams – 6,75 Eur.
2. Pavedu Pasvalio rajono savivaldybės administracijos Bendrajam skyriui su įsakymu supažindinti Pasvalio rajono savivaldybės švietimo įstaigų vadovus. 
3. Įpareigoju Pasvalio rajono savivaldybės švietimo įstaigų vadovus peržiūrėti Mokinių maitinimo paslaugų teikimo sutartis, sudarytas su paslaugų teikėjais, ir sudaryti šalių susitarimus, konkretizuojančius paslaugos teikėjo įsipareigojimą dėl nemokamo mokinių maitinimo.
4. Pripažįstu netekusiu galios Pasvalio rajono savivaldybės administracijos direktoriaus 2023 m. gruodžio 13 d. įsakymą Nr. DV-698 „Dėl mokinių nemokamam maitinimui skirtiems produktams įsigyti skiriamų lėšų dydžio nustatymo“ su visais aktualiais pakeitimais.
5. N u s t a t a u, kad šis įsakymas:
5.1. įsigalioja 2025 m. sausio 2 d.;
5.2. skelbiamas Teisės aktų registre ir Pasvalio rajono savivaldybės interneto svetainėje www.pasvalys.lt.
Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Administracijos direktoriaus pavaduotojas, 
pavaduojantis Administracijos direktorių	                                                              Paulius Petkevičius

